JERUUSALEMMA UUDISED
Eetris on Jeruusalemma Uudised. Tere õhtust!
Mõned teemad -
Palestiinlased tahavad tervet Jeruusalemma
USA rahuplaan on mõlemale raske
Iisrael siirdub kosmoseajastusse
USA ÜRO suursaadik Nikki Haley valgustas 19. detsembril meediale
president Trumpi tulevast rahuplaani.
Kuigi ta ei maininud ühtki konkreetset detaili,
oli üks sõnum selge mõlemale poolele.
Ettepanek erineb varasemail aastail esitatutest,
mida on olnud võimatu aktsepteerida.
Mõlemad pooled saavad sellest kasu,
kuigi palestiinlased enam kui Iisrael, kes peab rohkem riskima.
Trumpi plaan tunnistab samas regiooni erinevaid tegelikkusi,
neid, millest kumbki pool pole seni nõustunud loobuma, mainis Haley.
Briifingu lõpuks ütles Haley, et maailm peab samuti teadma,
et USA jääb endiselt toetama Iisraeli, selle rahvast ja julgeolekut.
"See on vankumatu side meie rahvaste vahel
ja see teeb rahu võimalikuks rohkem kui miski muu."
See, et Austraalia tunnustas Iisraeli pealinnaks
vaid Lääne-Jeruusalemma,
tähendab palestiinlaste juhtide uskumise järgi märki
maailmas valitsevast arusaamast,
et terve Jeruusalemm kuulub palestiinlastele.
Kui Iisraeli peaminister Netanyahu avaldas pettumust
Austraalia otsuse suhtes,
tegi Palestiina omavalitsuse PO pealäbirääkija Saeb Erekat avalduse,
kus tõdes, et Iisrael peab nüüd fakte tunnistama.
Ida-Jeruusalemm kuuluvat Erekati sõnul vaieldamatult
olulise osana Palestiina juurde, seda ka rahvusvahelise õiguse järgi
ja kogu Jeruusalemm on oluline osa tulevastes lõplikes kõnelustes.
Iisrael aga ei kavatse kunagi
Ida-Jeruusalemma palestiinlastele loovutada
ning linn jääb ühtse ja jagamatuna Iisraeli pealinnaks.
Iisraelis valmistutakse raketi saatmiseks Kuule.
Israel SpaceIL ja Israeli Aerospace Industries,
mis on iseseisev, valitsusväline grupp,
on valmistanud kosmosesüstiku, mida tahetakse Kuule saata.
Tegu on maailma esimese eraviisilise
kosmose- ja eriti kuuga seotud projektiga.
See kannab nime Israel Beresheet ja selle kuusond saadetakse teele
Cape Canaverali kosmosekeskusest, Floridas, tuleva aasta veebruaris.
Kuu pinnale maanduvas sondis
on mitmeid Iisraeli rahvuslikke ja kultuurilisi sümboleid:
Piibel, Iisraeli lipp ja sadu diskette, kus on muuhulgas hümn HaTikva
ja teisi Iisraeli ajalooga seotud sümboleid.
Need sisaldavad ka kirjandust
ja kultuurimaterjali 27 erinevas keeles.
Nii süstik, kui seda kandev rakett SpaceX Falcon 9
jäävad püsivalt Kuu pinnale.
Kuusond teostab Kuu pinnal ka mitmeid erinevaid teadusuurimusi,
sh Kuu magnetvälja mõõtmisi.
Vastupidiselt Liibanoni, Hezbollah' ja Iraani ootustele,
ei asunudki Venemaa automaatselt nende kõrvale,
kui Iisrael leidis Hezbollah' kaevatud tunneleid.
Liibanoni president palus Venemaalt abi
Iisraeli võimalike kättemaksurünnakute takistamiseks,
kuid Venemaa reaktsioon oli vastupidine.
Londonis baseeruva araabia meedia- väljaande Ashraq al-Awsi teatel
oli Moskva sõnum otsene ja selge:
"Ärge mängige oma mänge ÜRO JN resolutsiooniga 1701."
Moskva sõnumis õhutati neid ka ise tunneleid hävitama,
mida kiiremini, seda parem.
Samuti tõdes raport,
et Venemaa peab õigustatuks Iisraeli teadet selle kohta,
et Hezbollah' tegevuse eest vastutab Liibanoni valitsus.
Pärast avaldust alustas Hezbollah koheselt vägede eemaldamist
Iisraeli-Liibanoni piirilt sügavale Liibanoni mäestikualadele,
kus rühmitusel on mitmeid baase.
Peaminister Netanyahu külastas paari nädala eest
Iisraeli kosmose- ja raketitehast IAI. Meediale rääkis ta nii palju,
et Iisrael on valmistanud muuhulgas täiesti uut tüüpi rakette.
Haifas asuv IAI tehas Rafael on arendanud raketi,
mille võimeid pole veel ühelgi teisel riigil, ütles Netanyahu.
Raketid ulatuvad kõikidesse Lähis- ja Kesk-Ida piirkondadesse,
ja kuigi peaminister seda eraldi ei maininud,
on ilmselt tegu raketiga, mis suudab vajadusel kanda ka tuumapead.
Sõnumi peamiseks adressaadiks on muidugi Iraan
ja selle liitlased Süüria ja Hezbollah.
Veidi ebatavalisemal teemal -
Iisraeli ortodoksi juutide seas levib uskumus selle kohta,
et mõnedel autistlikel lastel võib olla prohvetlikke ettenägemisvõimeid.
Ortodoksi kogukondades on erikoolid autistlikele lastele
ja juba mitu aastat on mõned lapsed hämmastanud õpetajaid
selgete, piibellikke ilmutustega.
Rabide sõnul põeb umbes üks 60st lapsest mingisugust autismi vormi.
Tuntud rabi Eldad Shmuel usub, et erinevalt tavauskumusest,
mille järgi vaid mõnedel valitutel on prohvetlik võime asju näha,
on paljudel autistlikel lastel seda võimet tunduvalt rohkem.
Rabi põhjendab oma nägemust Talmudis kirjutatuga,
et "seejärel, kui tempel hävitati, võeti prohvetiand prohveteilt
ja anti eriti lastele."
Ka prohvet Joel viitab sellele, tõdedes,
et "teie pojad ja tütred ennustavad ja noored mehed näevad nägemusi."
Rabi Eldad Shmueli sõnul on nähtud mitmeid hämmastavaid tõendeid
sellise autistliku lapse võimest näha tulevasi sündmusi
isegi Messia tulemise ja viimase suure sõja kohta.
Möödunud 2018. a on olnud üks Iisraeli kaasaegse ajaloo olulisemaid.
Üheks nähtavaimaks väljenduseks sellest oli muidugi
USA saatkonna kolimine Tel Avivist Jeruusalemma.
Sellele eelnes loomulikult
juba mullu toimunud USA presidendi teade
Jeruusalemma tunnustamisest Iisraeli riigi jagamatuks pealinnaks.
Avaldusele järgnenud islamirühmituste vägivaldsused varjutasid aastat
alates aprillist praktiliselt aasta lõpuni välja.
Gazat valitseva Hamasi poolt
tabas Iisraeli ennenägematu hulk raketirünnakuid, pussitamisi,
Molotovi kokteile, süttivaid tuulelohesid,
maastiku- ja põllusüütamisi ja katseid jõuga Iisraeli tungida.
Vägivald ei too kunagi rahu, ka Lähis-Itta mitte.
Selle võib tuua vaid saabuv Rahuvürst,
keda ootavad hardalt nii juudid kui ka meie, kristlased.
Sellised olid aasta viimased Jeruusalemma Uudised.
Toimetus tänab vaatajaid toredate ja asjalike kommentaaride eest,
mida rikkalikult saanud oleme.
Need innustavad jätkama uudiste toimetamist ka tuleval aastal.
Jätkake palverindel Iisraeli ja Jeruusalemma eest!
Soovime vaatajaile tulevaks 2019. aastaks
rikkalikku Jumala õnnistust!
Jääge kanalile ja kohtume kolmekuningapäeva eelõhtul!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1777.
Kõne hind on 7 euri.
Võid teha ka ülekande ekraanilolevale või TV7 Eesti pangaarvele.
Lisa makse saaja nimi ja viitenumber.
Jumal õnnistab neid, kes õnnistvad Iisraeli. Aitäh.
Lisainfo: www.tv7.ee